
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 496 


22 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανομή των 
δαπανών διενέργειας της Ετήσιας Γεωργικής Στατιστι¬ 
κής Έρευνας, έγκριση χρησιμοποίησης στατιστικών 

οργάνων και καθορισμός της αμοιβής τους. 1 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της μηνιαίας έρευνας για 
τη στατιστική καταγραφή της διακίνησης επιβατών, 
εμπορευμάτων και κινητών μονάδων (γραμμών εσω¬ 
τερικού και εξωτερικού), σύμφωνα με το εναρμονι¬ 
σμένο με την Ευρωπαϊκή Ένωση στατιστικό σύστημα 
(εφαρμογή Οδηγίας 95/64 Ε.Ε.), έγκριση χρησιμο¬ 
ποίησης στατιστικών οργάνων και καθορισμός της 

αμοιβής τους, για το έτος 2002. 2 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας στατιστικών εργασιών στα 
πλαίσια του προγράμματος ΙΝ8ΡΕΟΤΟΒ, έγκριση 
χρησιμοποίησης στατιστικών οργάνων και καθορι¬ 
σμός της αμοιβής τους. 3 

Ανάθεση, έγκριση, προκήρυξη, εκτέλεση και κατανομή των 
δαπανών διενέργειας στατιστικών εργασιών στα πλαίσια 
του προγράμματος δΤΙΝΘ, έγκριση χρησιμοποίησης 
στατιστικών οργάνων και καθορισμός της αμοιβής τους. 4 
Συγκρότηση Οργανωτικής-Εκτελεστικής Επιτροπήςτου 
1ου Παγκοσμίου Πρωταθλήματος Μπάσκετ Κωφών 


2002. 5 

Προσωρινή μεταβίβαση αρμοδιοτήτων στους Διοικητές 
των Νοσηλευτικών Μονάδων του Πε.Σ.Υ Κρήτης 6 


ΑΠΟΦΑΣΕΙΣ 

Αριθ. 4730/Γ2-407 (1) 


Ανάθεση, έγκριση, προκήρυξη, εκτέλεση και κατανομή των 
δαπανών διενέργειας της Ετήσιας Γ εωργικής Στατιστι¬ 
κής Έρευνας, έγκριση χρησιμοποίησης στατιστικών 
οργάνων και καθορισμός της αμοιβής τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. του Ν .Δ. 3627/56 "περί οργανώσεως της ΕΣΥΕ" και των 


Π.Δ. 1143/80 "περί Οργανισμού της ΕΣΥΕ", και 226/ 2000 
"Οργανισμός της ΓΓ ΕΣΥΕ", 

β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27 του Ν. 2081/92 και του άρθρου 1 
του Ν. 2469/1997, 

γ. του άρθρου 9 του Ν. 2392/96 "πρόσβαση της Γενικής 
Γραμματείας Εθνικής Στατιστικής Υπηρεσίας της Ελλάδος 
(ΓΓ ΕΣΥΕ) σε διοικητικές πηγές και διοικητικά αρχεία, Επι¬ 
τροπή Στατιστικού Απορρήτου, ρύθμιση θεμάτων διενέρ¬ 
γειας απογραφών και στατιστικών εργασιών, καθώς και θε¬ 
μάτων της ΓΓ ΕΣΥΕ", 

δ. του άρθρου 22 του Ν. 2362/95 "περί Δημοσίου Λογιστι¬ 
κού Ελέγχου των δαπανών του Κράτους και άλλες διατά¬ 
ξεις", 

ε. του άρθρου 40 του Ν. 849/78 "περί παροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας", όπως συμπληρώθηκε με το άρθρο 8 
του Ν. 2129/53 με θέμα "Αύξηση συντάξεων και άλλες δια¬ 
τάξεις". 

στ. την απόφαση αριθ. 1100383/1330/Α0006/31.10.2001 
του Πρωθυπουργού και του Υπουργού Οικονομικών με θέ¬ 
μα: "Καθορισμός αρμοδιοτήτων των Υφυπουργών Οικονο¬ 
μικών". 

ζ. Το Β.Δ. 111/15.2.62 "Περί διενεργείας ετήσιας γεωργι¬ 
κής στατιστικής ερεύνης Δήμων και Κοινοτήτων" (ΦΕΚ 
31/Τ.Α/22.2.1962). 

η. Την κοινή απόφαση αριθ. 10674/Β2-504/29.8.2001 του 
Υπουργού Εθνικής Οικονομίας και του Υφυπουργού Εσω¬ 
τερικών, Δημόσιας Διοίκησης και Αποκέντρωσης, με θέμα 
"Έγκριση Επεξεργασίας της Ετήσιας Γ εωργικής Στατιστι¬ 
κής Έρευνας, στις έδρες των Δήμων και Κοινοτήτων της 
Χώρας". 

θ. Την απόφαση αριθ. 14139/Α1-8682/19.11.2001 του Γε¬ 
νικού Γραμματέα Ε.Σ.Υ.Ε., με θέμα "Ορισμός Στατιστικών 
Ανταποκριτών για τη διενέργεια της Ετήσιας Γ εωργικής 
Στατιστικής Έρευνας, έτους 2001". 

ι. Την εγκύκλιο 9293/Γ2-563/13.7.2001 του Γενικού Γραμ¬ 
ματέα Ε.Σ.Υ.Ε. με θέμα "Διενέργεια της Ετήσιας Γ εωργικής 
Στατιστικής Έρευνας". 

2. Το γεγονός ότι από τις διατάξεις αυτής της απόφασης 
προκαλείται δαπάνη ύψους εξακοσίων είκοσι εννιά χιλιά¬ 
δων πεντακοσίων τριάντα πέντε (629.535,00) ευρώ για το 
οικονομικό έτος 2002, η οποία θα βαρύνει τον ειδ. Φορέα 
23-750 (ΚΑΕ 5193) του τακτικού προϋπολογισμού της ΓΓ 
ΕΣΥΕ, αποφασίζουμε: 

Ι.α. Αναθέτουμε στο Τμήμα Ετήσιων Στατιστικών Γεωρ- 

γίας - Κτηνοτροφίας και Στατιστικών Αλιείας, της Διεύθυν¬ 
σης Στατιστικών Πρωτογενή Τομέα της ΓΓ ΕΣΥΕτη διενέρ¬ 
γεια της Ετήσιας Γεωργικής Στατιστικής Έρευνας. 

β. Εγκρίνουμε και προκηρύσσουμε τη διενέργεια της 
Ετήσιας Γεωργικής Στατιστικής Έρευνας από το Τμήμα 
Ετήσιων Στατιστικών Γεωργίας-Κτηνοτροφίας και Στατι¬ 
στικών Αλιείας, της Διεύθυνσης Στατιστικών Πρωτογενή 
Τομέα της ΓΓ ΕΣΥΕ, κατά τη διάρκεια του έτους 2002. 

2. Σκοπός της Ετήσιας Γεωργικής Στατιστικής Έρευνας 
είναι η παροχή στατιστικής πληροφορίας για τους τομείς 
Γεωργίας, Κτηνοτροφίας και Αλιείας με τη συγκέντρωση 
στοιχείων που αναφέρονται σε: 

α. Εκτάσεις και συγκομισθείσα παραγωγή για τις: 

• αροτραίες καλλιέργειες, 

• καλλιέργειες με λαχανικά, 

• δενδρώδεις καλλιέργειες και συγκαλλιέργειες μέσα σε 
κανονικούς δενδρώνες, 

• αμπελώνες, 

• εκτάσεις αγραναπαύσεων και κηπευτικής γης (φυτώ- 
ρεια, σπορεία, εμπορικοί ανθόκηποι), καθώς και όσες εκτά¬ 
σεις από τις ανωτέρω ποτίστηκαν εντός του έτους. Συλλέ- 
γονται, επίσης, και στοιχεία που αναφέρονται στην παρα¬ 
γωγή ελαιολάδου. 

β. Αριθμός εκτρεφομένων ζώων και παραγωγή κτηνο- 
τροφικών προϊόντων. 

γ. Χρησιμοποιηθέντα γεωργικά μηχανήματα για τις διά¬ 
φορες γεωργικές και κτηνοτροφικές εργασίες. 

δ. Στοιχεία αλιείας εσωτερικών υδάτων, παράκτιας θα¬ 
λάσσιας αλιείας και μηχανοκίνητων επαγγελματικών αλι¬ 
ευτικών σκαφών θαλάσσιας αλιείας με μηχανή κινήσεως 
ισχύος μέχρι και 19 ίππους(ΗΡ) και 

ε. Με ειδικό ερωτηματολόγιο, θα συγκεντρωθούν και 
στοιχεία για το σύνολο των βοσκοτόπων - δημοτικών/κοι- 
νοτικών, ιδιωτικών και άλλων-καθώς και στοιχεία δασικών 
εκτάσεων. 

3. Ερευνώμενη μονάδα είναι η έκταση του εδάφους, η 
οποία περιλαμβάνεται εντός των διοικητικών ορίων κάθε 
Δημοτικού/Κοινοτικού Διαμερίσματος. 

Περίοδος αναφοράς των στοιχείων είναι το έτος 2002. 

Η έρευνα καλύπτει το σύνολο της Χώρας και τα αποτελέ¬ 
σματα αυτής εξάγονται σε επίπεδο ΝΙΙΤ5III. 

Το χρονικό διάστημα εντός του οποίου θα διενεργηθεί η 
έρευνα είναι από 1.1.2002 έως και 31.12.2002. 

4. Για τη διενέργεια και την ολοκλήρωση της έρευνας θα 
χρησιμοποιηθούν: 

• υπάλληλοι της Γ.Γ. ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εντός και εκτός έδρας και 
απασχόληση και πέραν του κανονικού και συνήθους υπε- 
ρωριακού ωραρίου των Δημοσίων Υπηρεσιών (Σάββατα 
και Κυριακές), όταν κριθεί απαραίτητο, 

• υπάλληλοι των δήμων και των κοινοτήτων, οι οποίοι 
έχουν ορισθεί με την απόφαση αριθ. 14139/Α1 -8682/ 
19.11.2001 του Γενικού Γραμματέα ΕΣΥΕ, ως Συντονιστές 
Στατιστικοί Ανταποκριτές γιατο δημοτικό/κοινοτικό διαμέρι¬ 
σμα της έδρας του Δήμου ή της Κοινότητας και ως Στατιστι¬ 
κοί Ανταποκριτές για κάθε Δημοτικό/Κοινοτικό Διαμέρισμα. 

Σε περίπτωση κωλύματος ή αδυναμίας των στατιστικών 
ανταποκριτών, αυτοί αντικαθίστανται από: 

- υπαλλήλους των Διευθύνσεων Γεωργίας των Νομαρ¬ 
χιακών Αυτοδιοικήσεων, 

- υπαλλήλους άλλων Δημοσίων Υπηρεσιών ή Ν.Π.Δ.Δ., 

- υπαλλήλους Αγροτικών Συνεταιρισμών και Ενώσεων και 

- ιδιώτες - συνεργάτες 

• αγροφύλακες. 


• Ο έλεγχος κάθε ενιαίου ερωτηματολογίου Δημοτικού ή 
Κοινοτικού Διαμερίσματος θα γίνει από γεωπόνους των Πε¬ 
ριφερειακών Υπηρεσιών του Υπουργείου Γεωργίας. 

• Η επεξεργασίατωνερωτηματολογίωντης'Ερευναςτου 
προηγούμενου έτους, θα γίνει στην έδρα των Δήμων και 
Κοινοτήτων της Χώρας, εντός του πρώτου τετραμήνου, με 
τη χρήση ειδικού λογισμικού πακέτου, σε προσωπικό ηλε¬ 
κτρονικό υπολογιστή, από τους Συντονιστές Στατιστικούς 
Ανταποκριτές - Γεωπόνους και Υπαλλήλους Δήμων και Κοι¬ 
νοτήτων. Όπου αυτό δεν είναι εφικτό, λόγω έλλειψης ηλε¬ 
κτρονικού εξοπλισμού και του απαραίτητου προσωπικού, η 
επεξεργασία θα γίνει από υπαλλήλους της Γ.Γ. ΕΣΥΕ. 

5.0 Ορισμόςτων αντικαταστατών των στατιστικών αντα¬ 
ποκριτών θα γίνει με απόφαση του Γενικού Γραμματέα της 
ΕΣΥΕ. 

6. Η αμοιβή των οργάνων της έρευνας καθορίζεται ως 
εξής: 

• Εκατό (100,00) ευρώ για κάθε Στατιστικό Ανταποκριτή 
γεωπόνο ή υπάλληλο της έδρας του Δήμου ή της Κοινότη¬ 
τας, που θα εργασθεί για τη συλλογή στοιχείων και τη συ¬ 
μπλήρωση των ανάλογων στατιστικών εντύπων του διαμε¬ 
ρίσματος της έδρας του Δήμου ή της Κοινότητας και θα 
έχει την ευθύνη και το συντονισμό των εργασιών, για την 
ομαλή πορεία διενέργειας και επεξεργασίας της έρευνας, 
μέσα στα διοικητικά όρια του Δήμου ή της Κοινότητας, την 
τήρηση του σχετικού χρονοδιαγράμματος, καθώς και τον 
έλεγχο, λογικό και πληρότητας, των ερωτηματολογίων 
όλων των Δημοτικών/Κοινοτικών Διαμερισμάτων. 

(συνολική δαπάνη: 100,00 ευρώ χ 1033 Συντ. Στατ/κοί 
Ανταπ/τές = 103.300,00 ευρώ). 

• Εξήντα (60,00) ευρώ για κάθε Στατιστικό Ανταποκριτή 
που θα εργασθεί σε Δημοτικό ή Κοινοτικό Διαμέρισμα για 
τη συλλογή στοιχείων και τη συμπλήρωση των ανάλογων 
στατιστικών εντύπων. 

Οι Στατιστικοί Ανταποκριτές που έχουν ορισθεί να εργα- 
σθούν σε περισσότερα του ενός Δημοτικού/Κοινοτικού 
Διαμερίσματος, θα πληρωθούν χωριστά για κάθε Δημοτι- 
κό/Κοινοτικό Διαμέρισμα. Το ίδιο ισχύει και για τον Συντο¬ 
νιστή Στατιστικό Ανταποκριτή της έδρας σε περίπτωση που 
θα εργασθεί και σε άλλα Δημοτικά/Κοινοτικά Διαμερίσμα¬ 
τα, εκτός του Διαμερίσματος της έδρας, δηλαδή θα πλη¬ 
ρωθεί εξήντα (60,00) ευρώ για κάθε Δημοτικό/Κοινοτικό 
Διαμέρισμα. 

(συνολική δαπάνη: 60,00 ευρώ χ 5097 Στατ/κοί 
Ανταπ/κριτές = 305.820,00 ευρώ). 

• Δέκα (10,00) ευρώ για κάθε Αγροφύλακα, για τη συ¬ 
γκέντρωση και παροχή των απαιτούμενων λεπτομερών 
στοιχείων της περιοχής του στους Στατιστικούς Ανταπο¬ 
κριτές και την εν γένει συνεργασία μαζί τους. Οι Αγροφύ¬ 
λακες που υπηρετούν σε περισσότερα του ενός Δημοτι- 
κού/Κοινοτικού Διαμερίσματος θα πληρωθούν χωριστά για 
κάθε Δημοτικό/Κοινοτικό Διαμέρισμα. 

Οι Αγροφύλακες απασχολούνται στην οργανική τους θέ¬ 
ση και τα Δημοτικά / Κοινοτικά Διαμερίσματα όπου έχουν 
ορισθεί με αποφάσεις της Υπηρεσιακής τους μονάδας. 

(συνολική δαπάνη: 10,00 ευρώ χ 5097 Αγροφύλακες = 
50.970.00 ευρώ). 

• Δυο (2,00) ευρώ για τον έλεγχο κάθε ερωτηματολογί¬ 
ου Δημοτικού/Κοινοτικού Διαμερίσματος από τον Γεωπόνο 
της Διεύθυνσης Γ εωργίας και Αγροτικής Ανάπτυξης 

Εντός των ορίων της Νομαρχιακής Αυτοδιοίκησης, όπου 
υπηρετεί. 

(συνολική δαπάνη: 2,00 ευρώ χ 6130 ερωτηματολόγια = 
12.260,00 ευρώ). 

• Δεκατέσσερα (14,00) ευρώ για την μηχανογραφική 
επεξεργασία ανά ερωτηματολόγιο Δημοτικού/Κοινοτικού 
Διαμερίσματος. 

(συνολική δαπάνη: 14,00 ευρώ χ 6130 ερωτηματολόγια 
= 85.820,00 ευρώ). 

7. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Κ. ΣΚΑΝΔΑΛΙΔΗΣ Γ. ΔΡΥΣ 

-♦- 

Αριθ. 4669/Γ44-919 (2) 

Ανάθεση, έγκριση, προκήρυξη, εκτέλεση και κατανομή των 
δαπανών διενέργειας της μηνιαίας έρευνας για τη στα¬ 
τιστική καταγραφή της διακίνησης επιβατών, εμπορευ¬ 
μάτων και κινητών μονάδων (γραμμών εσωτερικού και 
εξωτερικού), σύμφωνα με το εναρμονισμένο με την Ευ¬ 
ρωπαϊκή Ένωση στατιστικό σύστημα (εφαρμογή Οδη¬ 
γίας 95/64 Ε.Ε.), έγκριση χρησιμοποίησης στατιστικών 
οργάνων και καθορισμός της αμοιβής τους, για το έτος 
2002 . 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α.του Ν.Δ. 3627/56 "περί Οργανώσεως της ΕΣΥΕ" καιτων 
Π.Δ. 1143/80 "περί Οργανισμού της ΕΣΥΕ", και 226/ 2000 
"Οργανισμός της ΓΓ ΕΣΥΕ", 

β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27 του Ν. 2081/92 και του άρθρου 
1 του Ν. 2469/1997, 

γ. του άρθρου 9 του Ν. 2392/96 "πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλάδος 
(ΓΓ ΕΣΥΕ) σε διοικητικές πηγές και διοικητικά αρχεία, Επι¬ 
τροπή Στατιστικού Απορρήτου, ρύθμιση θεμάτων διενέρ¬ 
γειας απογραφών και στατιστικών εργασιών, καθώς και 
θεμάτων της ΓΓ ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις", 

ε. του άρθρου 40του Ν. 849/78 "περί παροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας", όπως συμπληρώθηκε με το άρθρο 8 
του Ν. 2129/53 με θέμα "Αύξηση συντάξεων και άλλες δια¬ 
τάξεις", 

στ. την απόφαση αριθ. 1100383/1330/Α0006/31.10.2001 
του Πρωθυπουργού και του Υπουργού Οικονομικών με θέ¬ 
μα: "Καθορισμός αρμοδιοτήτων των Υφυπουργών Οικονο¬ 
μικών". 

2. Την Οδηγία 95/64 του Συμβουλίου της ΕΈ. για εναρ¬ 
μονισμένες στατιστικές καταγραφές στον τομέα των θα¬ 
λασσίων μεταφορών επιβατών, εμπορευμάτων και κινητών 
μονάδων στα Κράτη - μέλη και την ανάγκη για σταδιακή 
χρησιμοποίηση του ηλεκτρονικού συστήματος ΕϋΙ (ΕΙθο- 


ϊιόπιο ΏάΧά ΙπΙθίΌάαπρθ) κατάτο στάδιο άντλησηςτωνπρω- 
τογενών στοιχείων από τους υπόχρεους φορείς. 

3. Την κοινή υπουργική απόφαση αριθ. 6792/Γ-81/ 
11.4.1997 με θέμα "Ανάθεση, έγκριση διενέργειας ειδικών 
στατιστικών εργασιών στον τομέα των θαλασσίων μεταφο¬ 
ρών επιβατών, εμπορευμάτων και κινητών μονάδων", κα¬ 
θώς και τη σχετική Μόνιμη Κοινή Εγκύκλιο των Γενικών 
Γραμματέων της Εθνικής Στατιστικής Υπηρεσίας (ΕΣΥΕ) 
και του Υπουργείου Εμπορικής Ναυτιλίας αριθ. 1/ 
15.4.1998. 

4. Το γεγονός ότι από τις διατάξεις αυτής της απόφασης 
προκαλείται δαπάνη ύψους τριών χιλιάδων (3000) ΕΙΙΗΟ, 
για το οικονομικό έτος 2002, η οποία βαρύνει τον ειδικό φο¬ 
ρέα 23-750 (ΚΑΕ 0711) του τακτικού προϋπολογισμού της 
ΓΓ ΕΣΥΕ, αποφασίζουμε: 

1. Αναθέτουμε στο Τμήμα Εμπορικής Ναυτιλίας της 
Δ/νσης Στατιστικών Τομέα Εμπορίου και Υπηρεσιώντη διε¬ 
νέργεια της έρευνας των μηνιαίων στατιστικών καταγρα¬ 
φών στον τομέα των θαλασσίων μεταφορών επιβατών, 
εμπορευμάτων και κινητών μονάδων (συλλογή, επεξεργα¬ 
σία πρωτογενούς υλικού και διάθεση στατιστικών στοιχεί¬ 
ων), σύμφωνα με το εναρμονισμένο στατιστικό σύστημα, 
το οποίο εφαρμόζεται στη Χώρα μας από 1.1.1999 (Οδηγία 
95/64 της Ε.Ε.), για το έτος 2002. 

2. Εγκρίνουμε και προκηρύσσουμε τη διενέργεια των εν 
λόγω στατιστικών εργασιών που απαιτούνται για την πλή¬ 
ρη εναρμόνιση των στατιστικών καταγραφών στον τομέα 
των θαλασσίων μεταφορών, όπως ορίζει η Οδηγία 95/64, 
από το Τμήμα Εμπορικής Ναυτιλίας της Δ/νσης Στατιστι¬ 
κών Τομέα Εμπορίου και Υπηρεσιών της ΓΓ ΕΣΥΕ, κατά τη 
διάρκεια του έτους 2002. 

3. Σκοπός της έρευνας, η οποία διενεργείται στα πλαίσια 
των εναρμονισμένων κοινοτικών ερευνών, είναι: 

- Η συλλογή μηνιαίων στατιστικών στοιχείων για την πλή¬ 
ρη και αναλυτική καταγραφή της διακίνησης επιβατών, 
εμπορευμάτων και κινητών μονάδων (τροχοφόρων), γραμ¬ 
μών εσωτερικού και εξωτερικού, σε κάθε λιμένα της Χώ¬ 
ρας, με τη χρησιμοποίηση των διεθνών ταξινομήσεων και 
ορισμών, όπως προβλέπεται απάτην Οδηγία 95/64 ΕΈ. 

- Η διάθεση των στοιχείων στη ΕΙΙΠ05ΤΑΤ και παράλλη¬ 
λα η κάλυψη των στατιστικών αναγκών των χρηστών σε 
εθνικό και διεθνές επίπεδο. 

4. Ερευνώμενη μονάδα είναι το πλοίο και περίοδος ανα¬ 
φοράς των στοιχείων είναι ο μήνας, με πλήρη ανάλυση των 
καταγραφών ανά δρομολόγιο. 

Η έρευνα καλύπτει το σύνολο της Χώρας και τα αποτελέ¬ 
σματα αυτής εξάγονται ανά τρίμηνο και έτος σε επίπεδο 
ΥΠΑ (ΝΑΤ8ΙΙ). 

Το χρονικό διάστημα εντός του οποίου θα διενεργηθεί η 
έρευνα είναι από 1.1.2002 έως 31.12.2002. 

5. Τα καθήκοντα και οι αρμοδιότητες καθενός από τους 
εμπλεκόμενους φορείς είναι τα ακόλουθα: 

α. Γενική Γραμματεία Εθνικής Στατιστικής Υπηρεσίας 
της Ελλάδος (ΓΓ ΕΣΥΕ). 

(Δ/νση Στατιστικών Τομέα Εμπορίου και Υπηρεσιών - 
Τμήμα Εμπορικής Ναυτιλίας) 

Έχει την κύρια ευθύνη για την εφαρμογή της Οδηγίας 
95/64 ΕΈ στη Χώρα μας, συνεπικουρούμενη από όλους 
τους λοιπούς υπόχρεους φορείς. 

Ειδικότερα: 

- Συντονίζει το έργο και σε τακτική βάση αποστέλλει στη 
Ευωείαί άλατα απαιτούμενα στατιστικά στοιχεία, υπό μορ¬ 
φή τελικών αρχείων (ϋ3ί3 δθίε) 

- Αξιοποιείτο πρωτογενές στατιστικό υλικό, το οποίο δια- 

τίθεται από τους υπόχρεους φορείς σε έντυπη ή ηλεκτρο¬ 
νική μορφή 

- Εφοδιάζει τους φορείς με τα απαιτούμενα στατιστικά 
δελτία 

- Λαμβάνει μέτρα για την επίλυση των προβλημάτων που 
ανακύπτουν 

- Ενημερώνει την Ευρωπαϊκή Ένωση (με τακτικές ανα¬ 
φορές και εκθέσεις) σχετικά με την πορεία των εργασιών 

- Λαμβάνει μέτρα για τη βελτίωση του επιπέδου ποιότη¬ 
τας των συλλεγόμενων πρωτογενών στοιχείων 

- Σε συνεργασία με την αρμόδια Δ/νση Πληροφορικής 
της ΓΓ ΕΣΥΕ θα επιχειρήσει τη άντληση των πρωτογενών 
στοιχείων από ορισμένες ναυτιλιακές επιχειρήσεις και λι¬ 
μένες της Χώρας, σε ηλεκτρονική μορφή. 

β. Οι Οργανισμοί Λιμένων Πειραιά (ΟΛΠ) και Θεσσαλονί¬ 
κης (ΟΛΘ) 

Σε συνεργασία με τις Λιμενικές Αρχές και τους ναυτικούς 
πράκτορες καταγράφουν αναλυτικά τα στοιχεία της διακί¬ 
νησης εμπορευμάτων και εμπορευματοκιβωτίων από και 
προς λιμένες εξωτερικού και εσωτερικού. 

γ. Το Υπουργείο Εμπορικής Ναυτιλίας (ΥΕΝ) - Δνσεις της 
Κ.Υ. και οι Λιμενικές Αρχές Εσωτερικού 

Μέσω των καθ’ ύλην και κατά τόπο αρμοδίων Λιμενικών 
Αρχών επιλαμβάνεται για την πιστή τήρηση του εναρμονι¬ 
σμένου με την Ε.Ε. στατιστικού συστήματος, και ειδικότε¬ 
ρα: 

- Συγκεντρώνει το πρωτογενές υλικό, ελέγχει την πληρό¬ 
τητα των εγγραφών που κάνουν οι ναυτικοί πράκτορες στα 
ερωτηματολόγια καταχώρησης της εμπορευματικής κίνη¬ 
σης εσωτερικού και εξωτερικού στους λιμένες αρμοδιότη- 
τάς τους και εν συνεχεία το αποστέλλει στο Τμήμα Εμπορι¬ 
κής Ναυτιλίας, κατά μήνα. 

- Ελέγχει τη συμμόρφωση των υπόχρεων με τις απαιτή¬ 
σεις τηςπαρούσης. 

-Υποστηρίζει την, κατά μηχανογραφικό τρόπο, καταγρα¬ 
φή της εμπορευματικής κίνησης εσωτερικού και εξωτερι¬ 
κού στους 7-8 σημαντικότερους λιμένες της Χώρας, προ- 
κειμένου να επισπευσθεί και να απλοποιηθεί η όλη διαδικα¬ 
σία συλλογής πρωτογενών στοιχείων. 

- Διαθέτει τα στοιχεία διακίνησης επιβατών, κινητών μο¬ 
νάδων και φορτίων που μεταφέρονται με πορθμεία (π/θ) 
πλοία τοπικών συγκοινωνιών. Σταδιακά η εργασία αυτή θα 
γίνεται από τις κοινοπραξίες των πορθμείων πλοίων και οι 
καταγραφές θα γίνονται αναλυτικά ανά πλοίο και για το σύ¬ 
νολο των δρομολογίων, κατά ημέρα. 

- Καταγράφει τα στατιστικά στοιχεία κίνησης περιηγητών 
με τουριστικά πλοία. 

- Καταγράφει τη γενική ναυτιλιακή κίνηση (κατάπλων - 
απόπλων πλοίων) σε κάθε λιμένα της Χώρας. 

δ. Ναυτικοί πράκτορες των πλοίων και οι σύνδεσμοι ή οι 
σύλλογοί τους 

Σε συνεργασία με τις Λιμενικές Αρχές συμπληρώνουν τα 
ερωτηματολόγια με τα στοιχεία διακίνησης εμπορευμά¬ 
των, συμπεριλαμβανομένων των κινητών μονάδων (Πο-Πο) 
και των εμπορευματοκιβωτίων, κατά είδος και μέγεθος, 
στους λιμένες της Χώρας και συνυποβάλλουν αντίγραφο 
των δηλωτικών εγγράφων ή των φορτωτικών. 

ε. Οι ναυτιλιακές επιχειρήσεις και οι οικονομικοί αξιωμα¬ 
τικοί των πλοίων 

Έχουν την ευθύνη για την αναλυτική κατά δρομολόγιο 
διακίνηση επιβατών και κινητών μονάδων (και του βάρους 
των μεταφερόμενων με φορτηγά οχήματα φορτίων), με 
κάθε κατηγορίας εμπορικά πλοία. Η εργασία συντελείται 
μέσω των οικονομικών αξιωματικών των πλοίων ή άμεσα 


από το λογιστήριο της επιχείρησης (κατά μηχανογραφικό 
τρόπο). 

στ. Οι Εφοπλιστικές Ενώσεις 

Φροντίζουν για την εξασφάλιση της ομαλής προώθησης 
των εργασιών, μέσω της τακτικής ενημέρωσης των μελών 
τους, σχετικά με τις υποχρεώσεις τους και υποστηρίζουν 
τη σταδιακή μηχανογραφική διάθεση των πρωτογενών 
στοιχείων από τα μέλη τους. 

6. Τα βασικά καθήκοντα ανά φορέα αναφέρονται κυρίως 
στην εφαρμογή της ισχύουσας μεθοδολογίας για τη συλ¬ 
λογή αξιόπιστων πρωτογενών στοιχείων από τους υπόχρε¬ 
ους φορείς, την πιστή τήρηση των προθεσμιών αποστολής 
των στοιχείων στο αρμόδιο Τμήμα Εμπορικής Ναυτιλίας 
για τον έλεγχο και κωδικογράφηση των δεδομένων και εν 
συνεχεία τη μηχανογραφική επεξεργασία τους από τη 
Δ/νση Πληροφορικής της Γ.Γ. ΕΣΥΕ, με στόχο την ενημέ¬ 
ρωση των σχετικών στατιστικών πινάκων και αρχείων για 
την κάλυψη των απαιτήσεων τόσο της Ευρωπαϊκής Ένω¬ 
σης, όσο παράλληλα και των εθνικών και λοιπών αναγκών 
των χρηστών των στοιχείων θαλασσίων μεταφορών. 

7. Για την απλοποίηση των διαδικασιών, την αξιοποίηση 
της σύγχρονης τεχνογνωσίας, την ελαχιστοποίηση της επι¬ 
βάρυνσης των υπόχρεων φορέων και παράλληλα την αυ¬ 
στηρή τήρηση των προθεσμιών αποστολής των στατιστι¬ 
κών στοιχείων στη ΕΙΙΗ05ΤΑΤ, όπως προβλέπεται από την 
Οδηγία 95/64, είναι απόλυτα αναγκαίο οι στατιστικές κατα¬ 
γραφές της εμπορευματικής κίνησης, ιδιαίτερα στο λιμένα 
του Πειραιά που πληρεί τις προϋποθέσεις, να γίνονται σύμ¬ 
φωνα μετά ακόλουθα, ανά εμπλεκόμενο φορέα: 

α. Υπουργείο Εμπορικής Ναυτιλίας (ΥΕΝ) 

Μέσω των καθ’ ύλην και κατά τόπο αρμοδίων Λιμενικών 
Αρχών φροντίζει για την ενημέρωση των ναυτικών πρακτό¬ 
ρων σχετικά με την υποχρεωτική εκ μέρους τους συμπλή¬ 
ρωση του στατιστικού δελτίου αριθ. 6 "ΑΝΑΚΕΦΑΛΑΙΩΣΗ 
ΔΗΛΩΤΙΚΩΝ ΕΙΣΑΓΩΓΗΣ / ΕΞΑΓΩΓΗΣ ΕΜΠΟΡΕΥΜΑ¬ 
ΤΩΝ", το οποίο σταδιακά αντικαθιστά τα ερωτηματολόγια 
5 Α, 6 Α και θα επιλαμβάνεται σε περιπτώσεις άρνησης ή 
πλημμελούς συμμόρφωσης των υπόχρεων στις απαιτή¬ 
σεις της εν λόγω απόφασης. 

Συνεργάζεται με τον ΟΛΠ και το Τμήμα Στατιστικών 
Εμπορικής Ναυτιλίας για την εξεύρεση τρόπων μηχανο¬ 
γραφικής υποστήριξης των εφαρμογών αυτών, προς απο¬ 
φυγή του τεράστιου όγκου των έντυπων καταγραφών. 

Φροντίζει για την καταγραφή εκ μέρους της αρμόδιας 
Υπηρεσίας (ΓΕΠΕ) της γενικής ναυτιλιακής κίνησης (κατά¬ 
πλων/απόπλων) με το εξωτερικό, με την προσθήκη ορισμέ¬ 
νων επιπλέον εγγραφώνπ.χ. νεκρό βάρος των πλοίων, Χώρα 
και λιμένας προέλευσης/προορισμού τους, προκειμένου να 
τηρείται πληρέστερο μητρώο πλοίων με ξένη σημαία. 

β. Ναυτικοί πράκτορες των πλοίων 

- Προμηθεύονται το στατιστικό δελτίο Αριθ. 6 από τον 
ΟΛΠ, τη ΓΕΠΕ ή τους Συνδέσμους τους. 

- Συμπληρώνουν το στατιστικό δελτίο αριθ. 6 "ΑΝΑΚΕ¬ 
ΦΑΛΑΙΩΣΗ ΔΗΛΩΤΙΚΩΝ ΕΙΣΑΓΩΓΗΣ / ΕΞΑΓΩΓΗΣ ΕΜΠΟ¬ 
ΡΕΥΜΑΤΩΝ" (το οποίο αντικαθιστά τα ξεχωριστά ερωτη¬ 
ματολόγια 5Α και 6Α) για κάθε κατάπλου ή απόπλου του 
πλοίου που πρακτορεύουν και κατόπιν, μαζί με τα δηλωτι¬ 
κά εισαγωγής / εξαγωγής εμπορευμάτων, το συνυποβάλ¬ 
λουν στον ΟΛΠ (ΤΣΕΚΕ). 

- Εφόσον διαθέτουν την κατάλληλη τεχνική υποδομή, 
επιχειρούν σταδιακά τη μηχανογραφική καταγραφή των 
στοιχείων του δελτίου αριθ. 6. 

γ. Οργανισμός Λιμένα Πειραιά (ΟΛΠ ΑΈ.) 

Το Τμήμα Στατιστικής του ΟΛΠ, σε συνεργασία με το 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


6661 


ΤΣΕΚΕ, στο οποίο κατατίθενται τα δηλωτικά εισαγωγής / 
εξαγωγής εμπορευμάτων εκ μέρους των ναυτικών πρα¬ 
κτόρων για κάθε κατάπλου και απόπλου των πλοίων, μαζί 
με το στατιστικό δελτίο αριθ. 6 "ΑΝΑΚΕΦΑΛΑΙΩΣΗ ΔΗΛΩ¬ 
ΤΙΚΟΥ ΕΙΣΑΓΩΓΗΣ / ΕΞΑΓΩΓΗΣ ΕΜΠΟΡΕΥΜΑΤΩΝ", αξιο- 
ποιεί τις καταγραφές αυτές κατά μηχανογραφικό τρόπο, 
συμβατό με τα αντίστοιχα προγράμματα της ΓΓ ΕΣΥΕ και 
σύμφωνα με τις προδιαγραφές που θέτει η Οδηγία 95/64 
της Ε.Ε. Στη συνέχεια αποστέλει στη Δ/νση Πληροφορικής 
της ΓΓ ΕΣΥΕ με ηλεκτρονικό τρόπο (Ε-ΜαίΙ και σταδιακά με 
τη χρήση του συστήματος ΕΌ.Ι.) και σε τακτική μηνιαία βά¬ 
ση, όλα τα αναλυτικά στοιχεία της διακίνησης εμπορευμά¬ 
των και εμπορευματοκιβωτίων στο λιμένατου Πειραιά. 

8. Για τις ανάγκες της έρευνας θα χρησιμοποιηθούν κα¬ 
τά περίπτωση κατά περίπτωση τα ακόλουθα ερωτηματο¬ 
λόγια: 

α. Δελτίο 15Α, για την καταγραφή της διακίνησης επιβα¬ 
τών, τροχοφόρων (κατά κατηγορία) και φορτίων, που με- 
ταφέρονται με πλοία επιβατηγό (Ε/Γ), φορτηγά - οχηματα¬ 
γωγά (Φ/Γ-Ο/Γ) και οχηματαγωγά (Ο/Γ), συμπεριλαμβανο¬ 
μένων και των πλοίων που εξυπηρετούν πορθμειακές 
γραμμές (χωρητικότητα πλοίων 10 ΚΚΧ και άνω). 

Υπόχρεοι: Ναυτιλιακές επιχειρήσεις και οι Οικονομικοί 
Αξιωματικοί πλοίων. 

β. Δελτίο 15Β, για την καταγραφή της κίνησης τωντουρι- 
στικών πλοίων, τα οποία εκτελούν κυρίως κυκλικά ταξίδια 
σε γραμμές εσωτερικού και εξωτερικού, καθώς και της δια¬ 
κίνησης των περιηγητών στους λιμένες της Χώρας. 

Υπόχρεοι: Λιμενικές Αρχές εσωτερικού. 

γ. Δελτίο 5Α, για την καταγραφή της διακίνησης εμπο¬ 
ρευμάτων και εμπορευματοκιβωτίων που μεταφέρουν τα 
πλοία χωρητικότητας 10 ΚΚΧ και άνω, τα οποία καταπλέ¬ 
ουν στους ελληνικούς λιμένες, προερχόμενα από το εξω¬ 
τερικό. 

Υπόχρεοι: Λιμενικές Αρχές εσωτερικού. 

δ. Δελτίο 6Α, για την καταγραφή της διακίνησης εμπο¬ 
ρευμάτων και εμπορευματοκιβωτίων που μεταφέρουν τα 
πλοία χωρητικότητας 10 ΚΚΧ και άνω, με προορισμό λιμέ¬ 
νες του εξωτερικού. 

Υπόχρεοι: Ναυτικοί Πράκτορες και Λιμενικές Αρχές εσω¬ 
τερικού. 

ε. Δελτίο 6, "ΑΝΑΚΕΦΑΛΑΙΩΣΗ ΔΗΛΩΤΙΚΩΝ ΕΙΣΑΓΩΓΗΣ 
/ΕΞΑΓΩΓΗΣ ΕΜΠΟΡΕΥΜΑΤΩΝ", για την καταγραφή της 
κίνησης εμπορευμάτων και εμπορευματοκιβωτίων, στις 
γραμμές εξωτερικού, από / προς τους λιμένες της Χώρας. 

Υπόχρεοι: Ναυτικοί πράκτορες του λιμένα Πειραιά. 

στ. Δελτίο 6Β, για την καταγραφή της διακίνησης εμπο¬ 
ρευμάτων που μεταφέρουν τα πλοία χωρητικότητας 10 
ΚΚΧ και άνω, μεταξύ ελληνικών λιμένων. 

Υπόχρεοι: Ναυτικοί Πράκτορες και Λιμενικές Αρχές εσω¬ 
τερικού. 

ζ. Παράρτημα 18Α και 18Β, για την καταγραφή των βασι¬ 
κών στοιχείων ταυτότητας όλωντων πλοίωνπου προσεγγί¬ 
ζουν στους ελληνικούς λιμένες. 

Στα ερωτηματολόγια καταγράφεται πλήρως η ναυτιλια¬ 
κή κίνηση για κάθε λιμένα της Χώρας, συμπεριλαμβανομέ¬ 
νων των προσεγγίσεων και για μη εμπορικούς σκοπούς. 

Υπόχρεοι: Λιμενικές Αρχές εσωτερικού. 

9. Η έρευνα θα είναι απογραφική, τόσο σε αναφορά λι¬ 
μένα όσο και σε αναφορά πλοίου, ελληνικής και ξένης ση¬ 
μαίας, προκειμένου τα παραγόμενα στατιστικά στοιχεία να 
αποτελέσουν τη βάση για τη χάραξη ορθής ναυτιλιακής 
πολιτικής σε Εθνικό και Κοινοτικό επίπεδο. 

10. Στα πλαίσια των απαιτήσεων της Ευτοείαΐ, είναι ανα¬ 


γκαίο η άντληση των πρωτογενών στοιχείων από τους λι¬ 
μένες να γίνεται σταδιακά με τη χρησιμοποίηση της σύγ¬ 
χρονης τεχνολογίας. Ως εκ τούτου θα επιχειρηθεί η μηχα¬ 
νογραφική καταγραφή και σταδιακά η άντληση με το ηλε¬ 
κτρονικό σύστημα ανταλλαγής δεδομένων (ΕΩΙ) των 
πρωτογενών στατιστικών στοιχείων της εμπορευματικής 
κίνησης εσωτερικού και εξωτερικού στους σημαντικότε¬ 
ρους λιμένες της Χώρας (Πειραιάς, Ελευσίνα, Αγ. Θεόδω- 
ροι, Βόλος, Καβάλα, Ηράκλειο, Χαλκίδα, Πάτρα), πληντου 
λιμένα της Θεσσαλονίκης, ο οποίος ήδη ανταποκρίνεται 
στα δεδομένα της Οδηγίας από 1.1.2000. Οι απαιτούμενες 
εργασίες θα προωθηθούν συναρμόδια από τη Γ.Γ. ΕΣΥΕ 
και το Υπουργείο Εμπορικής Ναυτιλίας. Παρομοίως, θα 
επιχειρηθεί η κατά μηχανογραφικό τρόπο καταγραφή της 
διακίνησης επιβατών και κινητών μονάδων, σε συνεργασία 
με τις 4-5 μεγαλύτερες ναυτιλιακές επιχειρήσεις, δεδομέ¬ 
νου ότι υπάρχει ήδη η σχετική τεχνογνωσία. 

11. Επίσης, στα πλαίσια του Ν 2392/96 "Πρόσβαση της 

Γ.Γ. ΕΣΥΕ σε διοικητικές πηγές και λοιπά θέματα."και 

για βελτίωση της ποιότητας των καταγραφών, το Υπουρ¬ 
γείο Εμπορικής Ναυτιλίας παρέχει στη Γ.Γ. ΕΣΥΕ, μέσω δι¬ 
κτύου, όλα τα στοιχεία τα οποία αφορούν το ηλεκτρονικό 
σύστημα έκδοσης εισιτηρίων, επιβατών και κινητών μονά¬ 
δων. 

12. Τα όργανα που θα χρησιμοποιηθούν για τη διενέρ¬ 
γεια της έρευνας, έχουν αναλυτικά ως εξής: 

• Υπάλληλοι της Γ.Γ. ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εκτός έδρας, προς επίλυση 
των προβλημάτων που ανακύπτουν στους λιμένες και τις 
ναυτιλιακές επιχειρήσεις 

• Υπάλληλοι των Λιμεναρχείων της Χώρας 

• Ναυτικοί πράκτορες πλοίων 

13. Ο ορισμός των ανωτέρω οργάνων θα γίνει με απόφα¬ 
ση του Γ ενικού Γ ραμματέα της ΕΣΥΕ. 

14. Η ισχύς της παρούσας απόφασης αρχίζει από 
1.3.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΦΛΩΡΙΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 
-♦- 

Αριθ. 4750/Β2-385 (3) 

Ανάθεση, έγκριση, προκήρυξη, εκτέλεση και κατανομή των 
δαπανών διενέργειας στατιστικών εργασιών στα πλαί¬ 
σια του προγράμματος ΙΝ3ΡΕΟΤΟΒ, έγκριση χρησιμο¬ 
ποίησης στατιστικών οργάνων και καθορισμός της 
αμοιβής τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί Οργανώσεωςτης ΕΣΥΕ" και των 
Π.Δ. 1143/80 "περί Οργανισμού της ΕΣΥΕ", και 226/ 2000 
"Οργανισμός της ΓΓ ΕΣΥΕ", 

β. του Ν. 1558/85 "περί Κυβερνήσεως και Κυβερνητικών 

Οργάνων", του άρθρου 27 του Ν. 2081/92 και του άρθρου 
1 του Ν. 2469/1997, 

γ. του άρθρου 9 του Ν. 2392/96 "πρόσβαση της Γενικής 
Γραμματείας Εθνικής Στατιστικής Υπηρεσίας της Ελλάδος 
(ΓΓ ΕΣΥΕ) σε διοικητικές πηγές και διοικητικά αρχεία, Επι¬ 
τροπή Στατιστικού Απορρήτου, ρύθμιση θεμάτων διενέρ¬ 
γειας απογραφών και στατιστικών εργασιών, καθώς και θε¬ 
μάτων της ΓΓ ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις", 

ε. του άρθρου 40 του Ν. 849/78 "περί παροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας", όπως συμπληρώθηκε με το άρθρο 8 
του Ν. 2129/93 με θέμα "Αύξηση συντάξεων και άλλες δια¬ 
τάξεις". 

στ. την απόφαση αριθ. 1100383/1330/Α0006/31.10.2001 
του Πρωθυπουργού και του Υπουργού Οικονομικών με θέ¬ 
μα: "Καθορισμός αρμοδιοτήτων των Υφυπουργών Οικονο¬ 
μικών". 

2. Το συμβόλαιο Ι8Τ-2000-26347, το οποίο έχει συναφθεί 
μεταξύ της Στατιστικής Υπηρεσίας των Ευρωπαϊκών Κοι¬ 
νοτήτων (ΕΙΙΠ05ΤΑΤ) από τη μία πλευρά και της ΙΝ- 
ΤΒΑ30ΡΤ, Γ.Γ. ΕΣΥΕ, Στατιστικής Υπηρεσίας της Πορτο¬ 
γαλίας, \/ίυ, Ε33Α και ΙΙΟΝ-ϋΜ3 από την άλλη, ύψους 
167.377 ευρώ. 

3. Το γεγονός ότι από τις διατάξεις αυτής της απόφασης 
προκαλείται δαπάνη ύψους εκατόν εξήντα επτά χιλιάδων 
τριακοσίων εβδομήντα επτά (167.377) ευρώ για τα οικονο¬ 
μικά έτη 2002 και 2003 η οποία θα βαρύνει τον ειδ. Φορέα 
23-750 (ΚΑΕ 5354) του τακτικού προϋπολογισμού της Γ.Γ. 
ΕΣΥΕ. 

Συγκεκριμένα θα δαπανηθούν κατά οικονομικό έτος: 

-106.188 ευρώ για το οικονομικό έτος 2002 

- 61.189 ευρώ για το οικονομικό έτος 2003 

Η ανωτέρω δαπάνη των 167.377 ευρώ στον ΚΑΕ 5354 θα 
καλυφθεί εξ ολοκλήρου από εμβάσματα της ΕΕ, τα οποία 
θα σταλούν στο λογαριασμό της Γ.Γ. ΕΣΥΕ στην Τράπεζα 
της Ελλάδος, σύμφωνα με την κοινή απόφαση των Υπουρ¬ 
γών Συντονισμού και Οικονομικών 9611/3860/3.4.80 με θέ¬ 
μα: "Εμφάνιση δοσοληψιών του Ελληνικού Δημοσίου μετά 
των Ευρωπαϊκών Κοινοτήτων" και, μέσω του Υπολόγου 
Συμψηφισμού, θα εγγραφούν στον Προϋπολογισμό της 
Γ.Γ. ΕΣΥΕ (ειδ. Φορέας 23-750 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

Ι.α. Αναθέτουμε στη Δ/νση Οργάνωσης, Μεθοδολογίας 
και Διεθνών Σχέσεων της Γ. Γ. ΕΣΥΕ τη διενέργεια των ακό¬ 
λουθων στατιστικών εργασιών στα πλαίσια του Προγράμ¬ 
ματος ΊΝ5ΡΕΟΤΟΒ": 

- Ανάλυση και αποκωδικοποίηση των υπαρχουσών ροών 
δεδομένων και τα των απαιτήσεων για την εγκυ ρότητα των 
στοιχείων. 

- Ταξινόμηση των κανόνων εγκυρότητας και δημιουργία 
κατάλληλων μοντέλων για κάθε ροή δεδομένων. 

- Ανάπτυξη μονάδων μέτρησης για την αποτίμηση της 
ποιότητας των στοιχείων. 

- Δημιουργία μοντέλου για την εγκυρότητα των στατιστι¬ 
κών στοιχείων. 

- Έλεγχος και εγκατάσταση του συστήματος. 

- Πιλοτικός έλεγχος του συστήματος για προκαθορισμέ¬ 
νο χρόνο. 


- Αξιολόγηση του λογισμικού το οποίο έχει προκύψει και 
σύνταξη των εκθέσεων αξιολόγησης. 

β. Εγκρίνουμε και προκηρύσσουμε τη διενέργεια των 
ανωτέρω στατιστικών εργασιών από τη Δ/νση Οργάνωσης, 
Μεθοδολογίας και Διεθνών Σχέσεων της Γ.Γ. ΕΣΥΕ εντός 
των ετών 2002 και 2003. 

2. Σκοπός των εργασιών του προγράμματος είναι ο σχε- 
διασμός και η ανάπτυξη ενός συστήματος εγκυρότητας 
δεδομένων (άαΐα ναΐίάαΐίοη εγείοητ), το οποίο θα μπορεί να 
ενσωματωθεί στις τρέχουσες διαδικασίες συλλογής στατι¬ 
στικών στοιχείων, για την εξασφάλιση και παρακολούθηση 
της ποιότητας των στοιχείων. 

Οι παραπάνω στατιστικές εργασίες θα ολοκληρωθούν 
μέχρι 30 Νοεμβρίου 2003. 

3. Γιατη διενέργεια και την ολοκλήρωση των στατιστικών 
εργασιών που απαιτούνται για την υλοποίηση του προ¬ 
γράμματος ΙΝ5ΡΕΟΤΟΒ θα χρησιμοποιηθούν: 

• υπάλληλοι της Γ.Γ. ΕΣΥΕ, μόνιμοι και με σύμβαση Ι.Δ., 
με δυνατότητα απασχόλησης και πέραν του κανονικού και 
συνήθους υπερωριακού ωραρίου των Δημοσίων Υπηρε¬ 
σιών (Σάββατα και Κυριακές), όταν κριθεί απαραίτητο, 

• 10 εμπειρογνώμονες, για την υλοποίηση των παραπά¬ 
νω εργασιώντου προγράμματος ΙΝ5ΡΕΟΤΟΒ. 

Ο ορισμός των ανωτέρω οργάνων θα γίνει με απόφαση 
του Γενικού Γραμματέα της ΕΣΥΕ. 

4. Η αμοιβή των οργάνων των στατιστικών εργασιών για 
το έτος 2002 (μέχρι 30 Νοεμβρίου 2002) καθορίζεται (στον 
ΚΑΕ 5354) ως εξής: 

α. υπάλληλοι Γ.Γ. ΕΣΥΕ: μέχρι 1100 ευρώ ανά ανθρωπο¬ 
μήνα, 

(συνολική δαπάνη 1100 ευ ρώχ 12 ανθρωπομήνες = 1320 
ευρώ) 

β. 10 εμπειρογνώμονες με εφάπαξ αμοιβή 4400 ευρώ 
έκαστος 

(συνολική δαπάνη 10 εμπειρογνώμονες χ 4400 ευρώ = 
44000 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΦΛΩΡΙΔΗΣ 

-♦- 

Αριθ. 4671/Β2-379 (4) 

Ανάθεση, έγκριση, προκήρυξη, εκτέλεση και κατανομή των 
δαπανών διενέργειας στατιστικών εργασιών στα πλαί¬ 
σια του προγράμματος 3ΤΙΝΟ, έγκριση χρησιμοποίη¬ 
σης στατιστικών οργάνων και καθορισμός της αμοιβής 
τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν .Δ. 3627/56 "περί οργανώσεως της ΕΣΥΕ" και των 
Π.Δ. 1143/80 "περί Οργανισμού της ΕΣΥΕ", και 226/ 2000 
"Οργανισμός της ΓΓ ΕΣΥΕ", 

β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27 του Ν. 2081/92 και του άρθρου 
1 του Ν. 2469/1997, 

γ. του άρθρου 9 του Ν. 2392/96 "πρόσβαση της Γενικής 
Γραμματείας Εθνικής Στατιστικής Υπηρεσίας της Ελλάδος 
(ΓΓ ΕΣΥΕ) σε διοικητικές πηγές και διοικητικά αρχεία, Επι¬ 
τροπή Στατιστικού Απορρήτου, ρύθμιση θεμάτων διενέρ¬ 
γειας απογραφών και στατιστικών εργασιών, καθώς και θε¬ 
μάτων της ΓΓ ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις", 

ε. του άρθρου 40 του Ν. 849/78 "περί παροχής κινήτρων δια 
την ενίσχυσιντης περιφερειακής και οικονομικής ανάπτυξης 
της Χώρας", όπως συμπληρώθηκε με το άρθρο 8 του Ν. 
2129/93 με θέμα "Αύξηση συντάξεων και άλλες διατάξεις", 

στ. την απόφαση αριθ. 1100383/1330/Α0006/31.10.2001 του 
Πρωθυπουργού καιτου Υπουργού Οικονομικών με θέμα: "Κα¬ 
θορισμός αρμοδιοτήτων των Υφυπουργών Οικονομικών". 

2. Τη συμφωνία χρηματοδότησης Ι3Τ-1999-20847 ΟΟΝ- 
30ΒΤΙΙΙΜ ΑΟΒΕΕΜΕΝΤ, η οποία έχει υπογράφει μεταξύ 
της Γ.Γ. ΕΣΥΕ και της Γενικής Δ/νσης ϋίΐΌΟΙΟΓαίθ-Ωθηθί'αΙ 
Ιηίοιτηαϋοη 3οοίθίγ των Ευρωπαϊκών Κοινοτήτων, ύψους 
118.093 ΕΙΙΠΟ, σχετικά με τη διενέργεια στατιστικών ερ¬ 
γασιών για το πρόγραμμα 3ΤΙΝΟ (θναΐυαίίοη οί 3οίθηϋίίο & 
ΤθοάηοΙορίοαΙ Ιηηοναίίοη αηά ρΓορτοεε ίη ΕυΐΌρο ΙΙίΓουρά 
ραΐθηΐε). 

3. Το γεγονός ότι από τις διατάξεις αυτής της απόφασης 
προκαλείται δαπάνη ύψους εκατόν δεκαοκτώ χιλιάδες ενε¬ 
νήντα τρία (118.093) ΕΥΡΩ για το οικονομικό έτος 2002, η 
οποία θα βαρύνει τον ειδ. Φορέα 23-750 (ΚΑΕ 5354) του τα¬ 
κτικού προϋπολογισμού της ΓΓ ΕΣΥΕ. 

Η ανωτέρω δαπάνη των 118.093 ΕΥΡΩ στον ΚΑΕ 5354 θα 
καλυφθεί εξ ολοκλήρου από εμβάσματα της ΕΕ, τα οποία 
θα σταλούν στο λογαριασμό της ΓΓ ΕΣΥΕ στην Τράπεζα 
της Ελλάδος, σύμφωνα με την κοινή απόφαση των Υπουρ¬ 
γών Συντονισμού και Οικονομικών9611/3860/3.4.80 με θέ¬ 
μα: "Εμφάνιση δοσοληψιών του Ελληνικού Δημοσίου μετά 
των Ευρωπαϊκών Κοινοτήτων" και, μέσω του Υπολόγου 
Συμψηφισμού, θα εγγραφούν στον Προϋπολογισμό της ΓΓ 
ΕΣΥΕ (ειδ. φορέας 23-750 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

1 ,α. Αναθέτουμε στη Δ/νση Οργάνωσης, Μεθοδολογίας 
και Διεθνών Σχέσεων της ΓΓ ΕΣΥΕ τη διενέργεια στατιστι¬ 
κών εργασιών που απαιτούνται για την κατάρτιση δεικτών 
στα πλαίσια ειδικού προγράμματος για την έρευνα, την τε¬ 
χνολογική ανάπτυξη καιπαρουσίαση μιας φιλικής προς τον 
χρήστη κοινωνίας της πληροφορίας. 

β. Εγκρίνουμε και προκηρύσσουμε τη διενέργεια στατι¬ 
στικών εργασιών που απαιτούνται για την κατάρτιση Δει¬ 
κτών στον Τομέα της Επιστήμης και της Τεχνολογίας από 
τη Δ/νση Οργάνωσης, Μεθοδολογίας και Διεθνών Σχέσεων 
της Γ.Γ. ΕΣΥΕ εντός του έτους 2002. 

2. Σκοπός της έρευνας είναι ο σχεδιασμός, η ανάπτυξη 
και η μελέτη εναλλακτικών τεχνικών για την ανάλυση των 
δεδομένων και την κατάρτιση δεικτών για την αξιολόγηση 
των τεχνολογικών καινοτομιών σε Ευρωπαϊκό επίπεδο. 

3. Οι στατιστικές που πρόκειται να καταρτισθούν περιλαμ¬ 
βάνουν τις απαραίτητες μεταβλητές για τη δημιουργία μιας 
ομοιόμορφης βάσης ανάλυσης της εξέλιξης σε Επιστημονι¬ 
κούς και Τεχνολογικούς Τομείς. Μεταξύ άλλων θα γίνουν: 

- μελέτη της επίδρασης που ασκεί στην αύξηση της βιο¬ 
μηχανικής παραγωγής ή χρήση νέου τεχνολογικού εξοπλι¬ 
σμού των επιχειρήσεων 


- μελέτη για την ανεύρεση της καταλληλότερης μεθόδου 
συλλογής και επεξεργασίας των στατιστικών στοιχείων 
που αφορούν στις επιχειρήσεις ούτως ώστε, αφενός να 
μειωθεί ο χρόνος συλλογής και επεξεργασίας των στατι¬ 
στικών στοιχείων και αφετέρου τα παραγόμενα στατιστικά 
στοιχεία να ικανοποιούν βασικές ποιοτικές προδιαγραφές 

- μέθοδοι αξιολόγησης της ποιότητας των παραγομένων 
στατιστικών στοιχείων με την εφαρμογή κατάλληλων δει¬ 
κτών ποιότητας 

- δημιουργία υποδείγματος τράπεζας δεδομένων, ώστε 
τα στατιστικά στοιχεία των επιχειρήσεων, αφού συλλε- 
γούν, να υποστούντην ανάλογη επεξεργασία και ανάλυση, 
με σκοπό τα στατιστικά μεγέθη, τα οποία θα προκύψουν, να 
διατεθούν μέσω της συγκεκριμένης τράπεζας σε κάθε εν¬ 
διαφερόμενο φορέα. 

Οι παραπάνω στατιστικές εργασίες θα ολοκληρωθούν 
μέχρι 31 Οκτωβρίου 2002. 

Για τη διενέργεια και την ολοκλήρωση των στατιστικών 
εργασιών που απαιτούνται για την υλοποίηση του προ¬ 
γράμματος 3ΤΙΝΟ, θα χρησιμοποιηθούν: 

• υπάλληλοι της Γ.Γ. ΕΣΥΕ, μόνιμοι και με σύμβαση Ι.Δ., 
με δυνατότητα απασχόλησης και πέραν του κανονικού και 
συνήθους υπερωριακού ωραρίου των Δημοσίων Υπηρε¬ 
σιών (Σάββατα και Κυριακές), όταν κριθεί απαραίτητο, 

• 8 εμπειρογνώμονες, για την υλοποίηση των παραπάνω 
εργασιών του προγράμματος 3ΤΙΝΩ. 

Ο ορισμός των ανωτέρω οργάνων θα γίνει με απόφαση 
του Γ ενικού Γ ραμματέα της ΕΣΥΕ. 

Η αμοιβή των οργάνων των στατιστικών εργασιών καθο¬ 
ρίζεται (στον ΚΑΕ 5354) ως εξής: 

α. υπάλληλοι Γ.Γ. ΕΣΥΕ: μέχρι 1040 ευρώ ανά ανθρωπο¬ 
μήνα, 

(συνολική δαπάνη 1040 ευρώ χ 10 ανθρωπομήνες = 
10.400 ευρώ) 

β. τέσσερις εμπειρογνώμονες με εφάπαξ αμοιβή 2950 
ευρώ έκαστος και τέσσερις εμπειρογνώμονες με εφάπαξ 
αμοιβή 4400 ευρώ έκαστος. 

(συνολική δαπάνη 4 εμπειρογνώμονες χ 2950 ευρώ + 4 
εμπειρ. χ4400 = 29400) 

Ανακαλούμε την απόφαση ανάθεσηε, έγκρισης και προ¬ 
κήρυξης διενέργειας στατιστικών εργασιών στα πλαίσια 
του προγράμματος 3ΤΙΝΩ με αριθμό 8085/Β2-279/ 
27.6.2001 και την απόφαση συμπλήρωσης αυτής με αριθ¬ 
μό 10958/Β2-469/11.9.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 9804 (5) 

Συγκρότηση Οργανωτικής-Εκτελεστικής Επιτροπής του 
1ου Παγκοσμίου Πρωταθλήματος Μπάσκετ Κωφών 
2002 . 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 "περί επανασυστάσεως της Γενικής 
Γ ραμματείας Αθλητισμού και των αρμοδιοτήτων αυτής". 

β) Του Ν. 1558/85 "Κυβέρνηση και Κυβερνητικά Όργανα". 

γ) Του Π.Δ. 77/85 "Οργανισμόςτης Γ.Γ.Α.". 

δ) Του Ν. 2725/99 (ΦΕΚ 121/Α') "Ερασιτεχνικός, και Επαγ¬ 
γελματικός Αθλητισμός και άλλες διατάξεις" άρθρο 53. 

2. Την αρ. ΥΠΠΟ/ΔΙΟΚ/ΑΙ/8334/30.10.2001 (ΦΕΚ 1479/ 
Β/31.10.2001) κοινή απόφαση των Πρωθυπουργού και του 
Υπουργού Πολιτισμού "περί ανάθεσης αρμοδιοτήτων 
στους Υφυπουργούς Πολιτισμού". 

3. Την υπ’ αριθμ. 23651/27.8.96 εγκύκλιο του Γενικού 
Γραμματέα Αθλητισμού περί "ανάληψης Διεθνών Διοργα¬ 
νώσεων". 

4. Το αριθμ. 7/0754/29.1.2002 έγγραφο της Ελληνικής 
Ομοσπονδίας Αθλητισμού Κωφών. 

5. Το από 13.2.2002 Υ.Σ. της Δ/νσης Ανάπτυξης Αθλητι¬ 
σμού της Γ.Γ.Α., αποφασίζουμε: 

Συγκροτούμε Οργανωτική - Εκτελεστική Επιτροπή για 
την διεξαγωγή του 1ου Παγκοσμίου Πρωταθλήματος Μπά- 
σκετ Κωφών, Ανδρών και Γυναικών 2002 που θα διεξαχθεί 
στην Αθήνα από 19 έως 27 Ιουλίου 2002, η οποία αποτελεί- 
ται από τους κάτωθι: 

1. ΚΟΥΤΣΑΡΗ ΔΕΣΠΟΙΝΑ Δ/ντρια ΓΓΑ, ως Πρόεδρο 

2. ΣΤΑΡΟΓΙΑΝΝΗ ΘΕΟΔΩΡΟ Πρόεδρο ΕΟΑΚ, ως Αντι¬ 
πρόεδρο 

3. ΠΟΛΕΜΗ ΜΙΧΑΗΛ ΑΆντιπρόεδρο ΕΟΑΚ, ως Μέλος 

4. ΣΤΟΥΦΗ ΙΩΑΝΝΗ Γ ενικό Γ ραμματέα ΕΟΑΚ, ως Μέλος 

5. ΓΙΑΝΝΑ ΚΩΝΣΤΑΝΤΟΠΟΥΛΟΥ εκπρόσωπο ΓΓΑ, ως 
Μέλος 

6. ΤΣΩΛΗ ΙΩΑΝΝΗ εκπρόσωπο ΓΓΑ, ως Μέλος 

7. ΔΗΜΗΤΡΟΥΛΑ ΕΥΣΤΑΘΙΑ Γραφείο Γενικού Γραμμα¬ 
τέα, ως Μέλος. 

Γραμματέας της ανωτέρω Οργανωτικής - Εκτελεστικής 
Επιτροπής ορίζεται η Αναστασία Λουκάκη μόνιμος υπάλ¬ 
ληλος της Γ.Γ.Α. και Οικονομικός Υπόλογος ορίζεται η Αγ¬ 
γελική Φράγκου μόνιμος υπάλληλος της Γ.Γ.Α. 

Έργο της ανωτέρω Οργανωτικής-Εκτελεστικής Επιτρο¬ 
πής είναι η προετοιμασία, η οργάνωση και διεξαγωγή του 
1ου ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ ΜΠΑΣΚΕΤ ΚΩ¬ 
ΦΩΝ, ΑΝΔΡΩΝ & ΓΥΝΑΙΚΩΝ 2002. 

Ο Πρόεδρος, ο Αντιπρόεδρος και τα Μέλη της ΟΡΓ ΑΝΩ- 
ΤΙΚΗΣ ΕΠΙΤΡΟΠΗΣ δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 
-♦- 

Αριθ. αποφ. 162 (6) 

Προσωρινή μεταβίβαση αρμοδιοτήτων στους Διοικητές 
των Νοσηλευτικών Μονάδων του Πε.Σ.Υ Κρήτης. 

ΤΟ Δ.Σ. ΤΟΥ Πε.Σ.Υ. ΚΡΗΤΗΣ 
(6η Συνεδρίαση Δ.Σ. Πε.Σ.Υ. Κρήτης/ 
θέμα 8ο Τετάρτη 10 Απριλίου 2002) 

Αφού έλαβε υπόψιν του τα παρακάτω σχετικά: 

7. Τις διατάξειςτου Ν. 2889/01. 

8. Την υπουργική απόφαση Υ4α/οικ.389 ΦΕΚ 1155/Β/ 
5.9.2001 που αφορά την έναρξη λειτουργίας της κεντρικής 
υπηρεσίας του Πε.Σ.Υ. Κρήτης. 


9. Την με αρ. πρωτ. 2176/8.4.2002 εισήγηση του Διευθυ¬ 
ντή Οργάνωσης και Διοικητικής Υποστήριξης. 

10. Την με αρ. πρωτ. ΔΥΙδ/γ.π/οικ. 34741/26.11.2001 έγ¬ 
γραφο του Υπουργείου Υγείας και Πρόνοιας. 

11. Την με αρ. 9/24.10.2001 απόφαση του Δ.Σ. του 
Πε.Σ.Υ. Κρήτης. 

12. Την προφορική εισήγηση-ανάλυσητου θέματος, από 
τον Πρόεδρο-Γενικό Διευθυντή Πε.Σ.Υ. Κρήτης Βασίλη 
Μπαρδή και μετά από διαλογική συζήτηση μεταξύ των με¬ 
λών του,ομόφωνα. 

13. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζει: 

Εγκρίνει την προσωρινή μεταβίβαση των παρακάτω αρ¬ 
μοδιοτήτων στους Διοικητές των Νοσηλευτικών Μονάδων 
της Περιφέρειας του Πε.Σ.Υ. Κρήτης μέχρι τη συγκρότηση 
των Συμβουλίων Διοίκησης: 

1 ,Α. Υπογραφή τωνπάσης φύσεως συμβάσεων, επισκευ¬ 
ών, έργων που έχουν ήδη εγκριθεί από το αρμόδιο όργανο, 
ήτοι το Πε.Σ.Υ. ή το Συμβούλιο Διοίκησης. 

Β. Υπογραφή των ενταλμάτων πληρωμής των κάθε εί¬ 
δους αποδοχών όλου του προσωπικού του Νοσοκομείου, 
των εξόδων κίνησης των μετακινουμένων για υπηρεσία και 
μελών του Σ.Δ., των ιατρικών αμοιβών, των υπερωριών και 
των εφημερίων. 

Γ. Υπογραφή των ενταλμάτων των υπέρ του Δημοσίου 
και τρίτων διενεργουμένων κρατήσεων καθώς και των λει¬ 
τουργικών δαπανών των Οργανισμών Κοινής Ωφέλειας 
(ΔΕΗ, ΟΤΕ, Ύδρευση κ.λπ.). 

Δ. Υπογραφή των ενταλμάτων πληρωμής για, την ανά¬ 
κληση κάθε αχρεωστήτως καταβαλλομένων ποσών (π.χ. 
νοσηλειών). 

Ε. Υπογραφή ενταλμάτων πληρωμής σε κάθε άλλη πε¬ 
ρίπτωση που αφορά την τακτική διαχείριση του Νοσοκο¬ 
μείου. 

2. Εξουσιοδοτούνται τα Σ.Δ. των Νοσοκομείων να εγκρί¬ 
νουν: 

Α. Δαπάνες για έκδοση Χ.Ε. οποιοδήποτε ποσό. 

Β. Έγκριση εφημερίων και υπερωριών, μισάωρο προς 
συμπλήρωση του ωραρίου, νυκτερινών και εξαιρέσιμων. 

Γ. Έγκριση πίστωσης ποσού 15.000 Ευρώ συμπεριλαμ¬ 
βανομένου του Φ.Π.Α. για απευθείας ανάθεση και 45.000 
Ευρώ συμπεριλαμβανομένου του Φ.Π.Α. για διενέργεια 
πρόχειρου διαγωνισμού. 

Δ. Έγκριση μετακίνησης και αποζημίωσης σύμφωνα με 
την ισχύουσα νομοθεσία. 

Ε. Μετά την έγκριση χορήγησης εξουσιοδότησης οι Μο¬ 
νάδες Υγείας θα έχουν την αποκλειστική ευθύνη για την 
διενέργεια των διαγωνισμών μέχρι την υπογραφή υλοποί¬ 
ησης εκτέλεσης και λήξης των συμβάσεων σύμφωνα πά¬ 
ντοτε με την ισχύουσα νομοθεσία. Τα Νοσοκομεία θα 
έχουν την υποχρέωση κοινοποίησης της προκήρυξης και 
τα αποτελέσματα από την αξιολόγηση των διαγωνισμών 
(δηλ. ημέρα έναρξης και λήξης του διαγωνισμού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος - Γ ενικός Δ/ντής 
Β. ΜΠΑΡΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




